分位緣起
註釋

↑  
玄奘譯《阿毘達磨大毘婆沙論》卷23：「復次緣起有四種：一、剎那，二、連縛，三、分位，四、遠續。」

玄奘譯《阿毘達磨俱舍論》卷9：「又諸緣起差別說四：一者剎那。二者連縛。三者分位。四者遠續。」

玄奘譯《阿毘達磨順正理論》卷27：「又諸緣起，差別說四：一者剎那。二者遠續。三者連縛。四者分位。」
↑  
《大毗婆沙論》：「此中但說時分緣起，謂十二位，立十二支，一一支中，各具五蘊。……此論所說十二有支，皆具五蘊，時分各異。」

玄奘譯《阿毘達磨俱舍論》卷9：「十二支位，所有五蘊，皆分位攝。……若支支中，皆具五蘊，何緣但立無明等名？以諸位中，無明等勝故，就勝立無明等名，謂：若位中，無明最勝，此位五蘊，總名無明；乃至位中，老死最勝，此位五蘊，總名老死，故體雖總，名別無失。」

玄奘譯《阿毘達磨順正理論》卷27：「分位緣起，謂三生中，十二五蘊，無間相續。顯法功能，謂如經說：業為生因，愛為起因，如是等類，功能差別。……若支支中，皆具五蘊，何緣但立無明等名？以諸位中，無明等勝故，就勝立無明等名，謂：若位中，無明最勝，此位五蘊；總名無明；乃至位中，老死最勝，此位五蘊，總名老死，故體雖總，名別無失。」

普光《俱舍論記》卷9：「十二支位至皆分位攝者，此約前後十二支位，所有五蘊，無間相續，名為分位。此約生，及不定業，煩惱說。故正理云：『分位緣起，謂三生中，十二五蘊，無間相續』。」
↑  
《大毘婆沙論》：「問：何故此論，唯說有情數緣起法耶？答：是作論者意欲爾故，乃至廣說。復次、不應責此作論者意，以作論者依經作論，契經唯說有情數緣起法，故此亦爾。」「如說：無明緣行。阿毘達磨諸論師言：此中意說分位緣起，故此行聲，說五取蘊。」
↑  
《大毗婆沙論》：「問：蘊、取蘊、界有何差別？答：……復次、於有為法，施設蘊；於有漏法，施設取蘊；於有情數法，施設界。復次、蘊，有流轉、還滅作用；取蘊，唯有流轉作用；界，有結生入胎作用。」
1 2 3 4 5  
《大毘婆沙論》：「以現在因者，謂愛、取、有。推未來果者，謂生、老死。以現在果者，謂識、名色、六處、觸、受。推過去因者，謂無明、行。世尊欲令無慧眼者，以現因果，推有去來，由此即能辦所作事，過去世果，未來世因，由此為門，亦可知有。故此論者，但作是說。」
1 2  《大毘婆沙論》：「無明緣行，取緣有，有何差別？答：無明緣行者，廣說如前，此業緣，世尊說一煩惱，謂無明；取緣有者，廣說如前，此業緣，世尊說一切煩惱，謂諸取，是謂差別。……問：何故過去業緣，但說無明？現在業緣，說一切煩惱耶？答：造過去業時，於多種事，不現見故，不可知故，但說無明為緣。謂：於界、趣、生、洲、分位、依處、加行、等起、相續、所緣，皆不可知。……雖不現見，亦不可知，而發業位，皆有無明故，總說彼無明為緣。造現在業時，於多種事，皆現見故，皆可知故，具說一切煩惱為緣。……」
↑  
《大毘婆沙論》：「世尊施設十八界已，復於此中略出少分，施設六界。故此六界，十八界中，攝五界全、四界少分。五界全者，謂前五識界；四界少分者，謂色、觸、意及意識界；此中空界，攝色界少分；地、水、火、風界，攝觸界少分；識界攝意界、意識界少分，以此二界，通有漏、無漏，識界唯攝有漏分故。……復次，由此六界，能生、能養、能長有情色、無色身故，復施設。能生者，謂識界；能養者，謂地、水、火、風界；能長者，謂空界。復次，由此六界，能引、能持、能增有情色、無色身故，復施設。能引者，謂識界；能持者，謂地、水、火、風界；能增者，謂空界。復次，由此六界，是根本有情事，是遍行有情事，是無始有情事，是無分別、有分別有情事故，復施設。根本有情事者，謂欲、色界受生有情，從結生心乃至死有，無此六界無勢用時。……」「問識界云何？答：五識身，及有漏意識。問：何故無漏識不立識界耶？答：與識界相不相應故。若法，能長養諸有，攝益諸有，任持諸有者，立六界中。無漏意識，能損減諸有，散壞諸有，破滅諸有，是故不立在六界中。……尊者世友作是問言：此六界中，何故不攝無漏意識？……復作是說：如是六界，是有情依，無漏意識，非有情依。復作是說：如是六界，是異熟依，無漏意識，非異熟依。復作是說：如是六界，是入胎緣，無漏意識，非入胎緣。復作是說：如是六界，無始來有，無漏意識，非無始有。大德說曰：如是六界，是自體分，無漏意識，非自體分。脇尊者言：如是六界，是生死依，無漏意識，非生死依。由如是等種種因緣，無漏意識，不立識界。」
↑  
北涼浮陀跋摩譯《阿毘曇毘婆沙論》：「如《施設經》所說：云何無明？過去諸結是也。評曰：不應作是說，若然者，諸法則離自相。應作是說：云何無明？過去諸結時。云何行？過去諸行時。云何識？相續心及眷屬。云何名色？已受生相續，未生四種色根，六入未具，一、歌羅羅，二、阿浮陀，三、卑尸，四、伽那，五、波羅奢呵，如是等名曰名色。云何六入？已生四種色根，具足六入，此諸根，未能為觸作所依，是時名六入。云何為觸？此諸根，已能為觸作所依，未別苦樂，不能避危害，搊火、觸毒、把刃，及諸不淨，是時名觸。云何為受？能分別苦樂，避諸危害，不搊火、觸毒，不把刃，離諸不淨，能生貪愛，不起婬欲，於一切物，不生染著，是時名受。云何為愛？具上三愛，是時名愛。云何為取？以貪境界故，四方追求，是時名取。云何為有？追求之時，起身、口、意業，是時名有。云何為生？如現在識，在於未來，是時名生。云何老死？如現在名色、六入、觸、受，在於未來，是時名老死。」
↑  
《大毗婆沙論》:「問：此十二支緣起法，幾剎那？幾相續？答：二剎那，謂識與生，餘皆相續。」
↑  
《《雜阿含經·一三〇〇經》：「爾時，世尊說偈答言：迦羅邏為初，迦羅邏生胞，胞生於肉段，肉段生堅厚，堅厚生肢節，及諸毛髮等，色等諸情根，漸次成形體，因母飲食等，長養彼胎身。」
↑  
《大毗婆沙論》:「分位者，羯剌藍等，十種分位。」
↑  《大毗婆沙論》：「生欲界，若未離欲染，起欲界愛、取、有現在前，引未來生、老死。彼有：現在一愛、一取、一有，未來一生、一老死。……彼欲界歿，……還生欲界，昔時欲界現在愛、取，今為過去無明；現在有，今為過去行；未來生，今為現在識；未來老死，今為現在名色、六處、觸、受。」
1 2 3  
玄奘譯《發智論》：「云何無明緣行？云何取緣有？答：無明緣行者，此顯示業，先餘生中，造作、增長，得今有異熟，及已受異熟。取緣有者，此顯示業，現在生中，造作、增長，得當有異熟。無明緣行，取緣有，何差別？答：無明緣行者，廣說如前，此業緣，世尊說一煩惱，謂無明。取緣有者，廣說如前，此業緣，世尊說一切煩惱，謂諸取。是謂差別。」

玄奘譯《大毘婆沙論》：「造作、增長者，顯示：此業發起、圓滿，從煩惱生能得果故。……若今熟、若已熟者，當知皆在行支分中。現在生中者，顯示：此業，唯在此生眾同分中，造作、增長，非餘生中。得當有異熟者，顯示：此業，得未來生，諸果異熟。所有今生，造作、增長，善、不善業，彼異熟果，於此生中，果未熟者，當知皆在有支分中。……問：阿羅漢所造業，為名無明緣行？為名取緣有耶？答：不名無明緣行，亦不名取緣有，彼無無明，亦無取故。然彼業已與果者，當知攝在行支分中；未與果者，當知攝在有支分中，是彼類故，然非十二有支所攝。」
1 2  《大毘婆沙論》：「二續者，謂識與生，能續生故。」
↑ 提婆設摩《阿毘達磨識身足論》：「 《大毗婆沙論》：「若生欲界，諸根成就，能造能引後有業者：彼無明位現在前時，一支現在，謂無明，餘支未來；從無明位至行位時，二支現在，謂無明、行，餘支未來；從行位至識位時，二支過去，謂無明、行，一支現在，謂識，餘支未來；從識位至名色位時，二支過去，謂無明、行，二支現在，謂識、名色，餘支未來；如是乃至從取位至有位時，二支過去，謂無明、行，八支現在，謂識乃至有，二支未來，謂生、老死；從有位至生位時，十支過去，謂無明乃至有，一支現在，謂生，一支未來，謂老死；從生位至老死位時，十支過去，謂無明乃至有，二支現在，謂生、老死。」
又諸無明，未斷未知，為因為緣，諸行生起，謂：隨福行、隨非福行、隨不動行。
如是諸行，未斷未知，為因為緣，諸識生起，或往善趣，或往惡趣。
如是諸識，未斷未知，為因為緣，名色生起，或在此世，或在後世。
如是名色，未斷未知，為因為緣，六處生起，或有圓滿，或不圓滿。
六處和合故，有其觸。
隨觸領納故，有其受。
受生欣喜故，有其愛。
即愛增廣，說名為取。
能感後有業，名為有。
諸蘊現起，說名為生。
諸蘊成熟，說名為老；諸蘊棄捨，說名為死。」
↑  
《大毘婆沙論》：「問：此十二支緣起法，幾欲界？幾色界？幾無色界？有作是說：欲界具十二支；色界有十一支，除名色；無色界有十支，除名色、六處；色界應作是說：識緣六處，彼無未起四根時故；無色界應言：識緣觸，彼無有色及五根故。評曰應作是說：三界皆具十二有支。問：色界，生時諸根頓起，云何有名色位？無色界，無色、無五根，云何有名色、六處位耶？答：色界，五根雖定頓起，而生未久，根不猛利，爾時但是名色支攝。無色界，雖無色及五根，而有名及意根，彼應作是說：識緣名，名緣意處，意處緣觸，是故三界皆具十二。」
↑  
《大毘婆沙論》：「此十二支緣起法，有根，有莖，有枝，有葉，有花，有果，猶如大樹。此中根者，謂：無明、行；莖者，謂：識、名色；枝者，謂：六處；葉者，謂：觸、受；花者，謂：愛、取、有；果者，謂：生、老死。此十二支緣起法樹，或有花有果，或無花無果；有花有果者，謂異生及學；無花無果者，謂阿羅漢。」
↑  
《雜阿含經·二九六經》：「多聞聖弟子於此因緣法、緣生法，正知善見，不求前際，言：『我過去世若有、若無？我過去世何等類？我過去世何如？』不求後際：『我於當來世為有、為無？云何類？何如？』內不猶豫：『此是何等？云何有此為前？誰終當云何之？此眾生從何來？於此沒當何之？』」
↑  
《大毘婆沙論》：「問：何故名熟因？異熟是何義？答：異類而熟，是異熟義，謂：善、不善因，以無記為果，果是熟義，如前已說。此異熟因定通三世，有異熟果。」
↑  
玄奘譯《阿毘達磨俱舍論》卷9：「十二支者，一、無明，二、行，三、識，四、名色，五、六處，六、觸，七、受，八、愛，九、取，十、有，十一、生，十二、老死。言三際者，一、前際，二、後際，三、中際，即是過未及現三生。云何十二支於三際建立？謂前後際，各立二支，中際八支，故成十二。無明行在前際，生老死在後際，所餘八在中際。此中際八，一切有情此一生中，皆具有不？非皆具有，若爾何故說有八支？據圓滿者，此中意說，補特伽羅，歷一切位，名圓滿者，非諸中夭，及色、無色，但據欲界補特伽羅。《大緣起經》說具有故，彼說：『佛告阿難陀言：識若不入胎得增廣大不？不也！世尊！』乃至廣說。」
↑  真諦譯《阿毘達磨俱舍釋論》：「有時說緣生有二種，有屬前際攝緣生，有屬後際攝緣生。於中七分說名前際，謂：從無明乃至受；所餘五分，說名後際。合前、後際因果，為二分故。」

玄奘譯《阿毘達磨俱舍論》卷9：「有時但說二分緣起：一、前際攝，二、後際攝。前七支前際攝，謂無明乃至受；後五支後際攝，謂從愛至老死；前後因果，二分攝故。」
↑  
普光《俱舍論記》：「『有時但說至二分攝故』者，因解三際，攝十二支，復明二分，攝十二支。前際七中，二因招五果；後際五中，三因招二果；此即因果，分為二際。」
↑ 玄奘譯《阿毘達磨順正理論》卷27：「有餘師說：『一剎那中，具十二支，實有俱起。……』上座謂此非應理言，一剎那中，（1）無因果故，（2）違聖教故，（3）了義說故。
謂俱生品，因果定無，俱生法中，誰因誰果？
又此所說，違於聖教，如世尊告阿難陀言：……
又此契經，是了義說，世尊決定說此為依，由佛此中自解釋故。」
↑ 玄奘譯《阿毘達磨順正理論》卷27：「此一類，許非正所宗。設是所宗，難亦非理，（1）一念亦有緣起義故，（2）非專為此而造論故，（3）已成立故，（4）種種說故，（5）契經說故。（6）非所許故。…… 上座於此，非理生嫌，而作是說，無量過失。」
非我等許，彼所引說《緣起經》是了義說，非了義相，次後當辯。設許彼經是了義說，亦不違害剎那緣起。
↑  印順《印度佛教思想史》第六章〈大乘時代之聲聞部派〉：「這四說，毘婆沙師認為都是合理的；特別是世友的連縛緣起，通於一切有為法，受到《大毘婆沙論》編集者的稱讚：「是了義」說，「 是勝義」說。然佛說十二緣起重於惑業苦的三世因果；聲聞乘法重於生死的解脫，所以毘婆沙師還是以分位緣起為主。」
↑  印順《成佛之道》：「十二支，可以分為三世，有兩重因果：過去因（無明與行）生現在果（識 ，名色，六處，觸，受），現在因（愛，取，及有）生未來果（生，死老）。 同時，前生以前有前生，後世以後（如不了脫生死）有後世，三世因果相續說明，就是無限生死相續的歷程全貌。」「十二分，即十二支。在眾生生死延續的過程中，觀察前後相生的因果系列，而分為十二。古人稱此為『分位緣起』，是很有道理的。也惟有如此觀察，才能充分明了生死延續的過程。」
↑  印順《中觀論頌講記》：「說到詳細的過程，有從 愛、取、有、生、老死的逐物流轉觀；有從識到愛的觸境繫心觀。合為一十二緣起，依十二緣起建立三世因果：無明、行，是過去的因；識、名色、六 入、觸、受，是現在的果，愛、取、有，是現在的因；生、老死，是未來的 果。假使講二世因果，過去與現在的，只從無明到識三支就可以了；現在與未來的，只從愛到老死的五支，也就可以；無須說十二緣起。經三世的歷程 ，這才要說他。其實，基本原則，還是上面說的三大歷程。也有配為惑、業 、苦三雜染的。」
↑  印順《中觀論頌講記》：「緣起流轉律的基本原則，是此有故彼有，此生故彼生。分位緣起，是敘述緣起流轉中的過程。不過像有部那樣講，識為入胎最初的一念；名色是身心漸發育的階位；六入是六根具足將出胎的階位；出胎後，在二、三歲的時候，不能識別事物是觸；能了苦樂的差別，到六、七歲時是受；……未來世受生是生；未來世老死，是老死；這未免機械一點。」
↑  水野弘元〈原始佛教的心〉：「後世阿毗達摩中，也有部派將緣起說連結三時業，而說剎那緣起、連縛緣起、分位緣起與遠續緣起。不過，剎那、連縛二緣起意指『順現業』，分位緣起指『順次業』，遠續緣起指『順後業』。我想，原始經典的緣起說大多與現實中具體生起的『順現業』有關。」，收入《佛教教理研究》。